 Abaaraha maanta jira waa abaaro khatara, waa abaaro dalka intiisa badan sameeyey, maalmo dhawayd waxaan soo maray Gobolada Awdal iyo Gabiley, oo dadkii ka yimid Barriga fog, in halkaas gawaadhigi lagu keenay, oo ay runtii dadku u fasaxeen dhulkoogii, beerahoodii iyo bankii ay beerteen, oo si wanaagsana waa loo soo dhaweeyey, dadka reer Somaliland sidaas ayey isku og tahay oo haddii ay dhibaato qabsato sidaas ayey iskugu gurmanayaan, waxaana ILLAAHAY ka baryeynaa inuu abaartan inaga soo furto, waa abaar aad u adag, sida wax looga qaban karo marka loo eego wakhtiga hadhay waa arin aad u adag, ILLAAHAY ha inaga soo jabiyo, oo makhluuqiisa ha u naxariisto, ta labaad dawladdu wey dadaalaysa, shacabkuna aad iyo aad buu u dadaalaya, dadaal xoog leh oo wax walba loo huro oo aynu ku tala galno, Caalamkana waxaynu ka codsanaynaa in abaartan ku dhacday dad iyo xoolaba in wixii deg deg ah ee mucaawimo ah ee ay nala soo gaadhi karaan inay nala soo gaadhaan, sida Wadamada aynu jaarka nahay sida Itoobiya, Imaraadka, Sucuudiga iyo waliba runtii dalalka kale ee aynu dariska nahay, iyadoo walibana loo baahan yahay wax ay xooluhu cunaan, anigoo Dawladda Kililka Shanaad ugu mahadnaqaya in bari dhawayd ay inoo soo direen baabuur caws ah, maantana waa looga baahan yahay baabuurtii caws ka ahayd, si loo badbaadin karo wixii la badbaadin karo. 